શીર્ષક: સુએઝ નહેરમાં અઠવાડિયાથી ફસાયેલું માલવાહક જહાજ આખરે બહાર કઢાયું\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
સુએઝ નહેર દુનિયાના મુખ્ય સમુદ્રી ક્રૉસિંગમાંથી એક છે. દુનિયાના કુલ વેપારમાંથી 12 ટકા માલ જહાજો દ્વારા અહીંથી પસાર થાય છે.

સમાચાર સંસ્થા રૉયટર્સ લખે છે કે ઇંચકૅપ શિપિંગ સર્વિસીઝ મુજબ એક અઠવાડિયાથી સુએઝ નહેરમાં ફસાયેલું આ વિશાળ જહાજ હવે ફરી તરતું થયું છે અને તેને ચાલવાલાયક બનાવવા પર કામ કરાઈ રહ્યું છે.

Twitter કન્ટેન્ટ પૂર્ણ, 1

વૈશ્વિક દરિયાઈ સેવા પૂરી પાડતા ઇંચકૅપે ટ્વિટર પર કહ્યું કે સ્થાનિક સમય અનુસાર સવારે 4.30 વાગ્યે જહાજ ફરી તરવા લાગ્યું છે અને તેને પૂરી રીતે સંચાલિત કરવા માટે કામ ચાલુ છે. 

એવા સમાચાર પણ આવી રહ્યા છે કે સુએઝ નહેરમાં ફસાયેલા આ વિશાળ જહાજને કાઢી લેવામાં આવ્યું છે. જહાજને ટ્રેક કરતી સેવા વેસલફાઇન્ડરે પોતાની વેબસાઇટ પર જહાજનું સ્ટેટસ બદલી દીધું છે અને કહ્યું છે કે જહાજ રસ્તામાં છે.

વિશ્વ વ્યાપારની કરોડરજ્જુ સમાન પ્રખ્યાત સુએઝ નહેર દુનિયાના મુખ્ય જળમાર્ગ ક્રૉસિંગમાંથી એક છે.

વિશ્વ વેપાર માટે સુએઝ નહેર દુનિયાનો અગત્યનો સમુદ્રી માર્ગ છે. વિશ્વ વેપારના લગભગ 12 ટકા માલસામાનની હેરફેર આ કૅનાલમાંથી થાય છે.

ફસાયેલું એવર ગિવન જહાજ કાઢવામાં આવ્યું છે

400 મીટરની લંબાઈ ધરાવતું વિશાળ એવર ગિવન જહાજ મંગળવારે ભારે હવા વચ્ચે સુએઝ નહેરમાં ત્રાંસુ થઈને ફસાઈ ગયું હતું. આને કારણે યુરોપ અને એશિયા વચ્ચેના આ સૌથી ટૂંકા દરિયાઈ માર્ગ પર જહાજો માટે ટ્રાફિક જામની સ્થિતિ ઊભી થઈ હતી.

કમસેકમ 369 જહાજ સુએઝ નહેરનો રસ્તો ખૂલે એની રાહ જોઈ રહ્યાં હતાં.

સુએઝ નહેર પ્રાધિકરણના ચૅરમૅન ઓસામા રબીએ ઇજિપ્તના એકસ્ટ્રા ન્યૂઝને રવિવારે કહ્યું હતું કે આમાં અનેક જહાજો તેલ ટૅન્કર, એએનજી અથવા એલપીજી ગૅસ લઈ જઈ રહ્યાં હતાં. 

સુએઝમાં ટ્રાન્સિટ સેવા આપનારી ઇજિપ્તની લેથ એજન્સીએ ટ્વીટ કરીને કહ્યું કે જહાજ આંશિક રીતે ફરી તરવાં લાગ્યું છે. જોકે, સુએઝ નહેર પ્રાધિકરણની પુષ્ટિ હજી બાકી છે.

સુએઝ નહેર પ્રાધિકરણે આ અગાઉ એક નિવેદનમાં કહ્યું હતું કે જહાજને ખેંચીને બહાર કાઢવાનું કામ ફરી શરૂ કરવામાં આવ્યું છે. રવિવારે જહાજને કાઢવાની કોશિશ કરી રહેલી ટીમે પ્રયાસો વધારી દીધાં હતાં.

રૉયટર્સ મુજબ જહાજે ફરી તરવાંનું શરૂ કરી દીધાના સમાચાર બાદ કાચાં તેલના ભાવમાં ઘટાડો થયો છે.

સુએઝ નહેરનું મહત્ત્વ

સુએઝ નહેર મિસ્રમાં સ્થિત 193 કિલોમિટરની નૌગમ્ય નહેર છે જે ભૂમધ્યસાગરને લાલ સાગર સાથે જોડે છે, આ એશિયા અને યુરોપની વચ્ચે સૌથી નાની સમુદ્રી લિંક છે

સુએઝ નહેર...